Landsretten ændre byrettens dom, således at tiltalte dømmes til behandling på psykiatrisk afdeling eller under tilsyn heraf og således, at overlægen kan træffe bestemmelse om... Vis mere
Ret: Vestre Landsret (2. instans)
Faggruppe: Straffesag — Nævningesag
Sagsemner: Liv og legeme;
Strafferetlige sanktioner og andre foranstaltninger;
Våben, eksplosiver og fyrværkeri;

/

18 JAN 2023
VESTRE LANDSRET
Frifundet for forsøg på manddrab ved at have planlagt skoleskyderier

V.L. S-0335-22

Tiltalte, en nu 28-årig mand, er ved landsrettens dom af 18. januar 2023 frifundet for forsøg på
manddrab ved at have planlagt et eller flere skyderier på en eller flere bestemte skoler. Landsretten
fandt det bevist, at tiltalte havde planlagt at begå skoleskyderier, men det var ikke bevist, at tiltalte
havde opretholdt sit forsæt hertil, og tiltalte kunne derfor ikke straffes for forsøg på manddrab.
Landsretten henviste til straffelovens § 22 om frivillig tilbagetræden fra forsøg.

Tiltalte blev fundet skyldig i flere overtrædelser af våbenlovgivningen og idømt en behandlingsdom.

Ved byrettens dom blev tiltalte fundet skyldig i bl.a. forsøg på manddrab.

Henvendelse vedrørende sagen kan ske til pressekontaktdommer John Lundum, tlf. 20 58 55 33.